Reverentissimo patri et domino H[ugoni], Dei gratia abbati Cluniacensi et capitulo generali, frater Marcus, dictus prior Montis Acuti in Anglia, salutem et debitam usque ad mortem obedientiam. Variis et arduis negotiis necnon et debilitate corporis detenti instanti capitulo, unde dolemus, interesse non possumus. Ideo vestræ supplicamus reverentiæ, quatinus hac vice, si placet, nos habeatis excusatos. Valeat reverentia vestra semper in Domino.